รูปแบบการบริหารห้องสมุดสาธารณะที่มีห้องสมุดที่มีชีวิตสังกัดกรุงเทพมหานคร
Management living public library model of Bangkok metropolitan administration
ห้องสมุดมีชีวิต--การบริหาร
การศึกษามีวัตถุประสงค์เพื่อกำหนดรูปแบบการบริหารงานห้องสมุดสาธารณะที่มีชีวิตกับสังกัดกรุงเทพมหานครที่ควรจะเป็น ภายใต้กรอบการบริหารงานของ 7S ประกอบด้วย โครงสร้าง กลยุทธ์ ระบบ ลักษณะการจัดการ บุคลากร ทักษะ และค่านิยมร่วม ประชากรที่ใช้ในการวิจัยในครั้งนี้ ได้แก่ สมาชิกสภากรุงเทพมหานคร หัวหน้างานฝ่ายพัฒนาชุมชนและสวัสดิการสังคม และบรรณารักษ์ จำนวน 61 คน และผู้ทรงคุณวุฒิที่เป็นผู้บริหารที่เกี่ยวข้อง จำนวน 19 คน ผลการวิจัยพบว่า รูปแบบการบริหารงานห้องสมุดสาธารณะที่มีชีวิตกับสังกัดกรุงเทพมหานคร ด้านโครงสร้างควรมีการแบ่งสายงานตามหน้าที่ และโครงสร้างแบบชั่้วคราวในโครงการพิเศษร่วมกันสายการบังคับบัญชาสั้นลง มีเอกภาพในการบริหารจัดการ และมีคณะกรรมการเครือข่ายในการประสานงาน ด้านกลยุทธ์ ควรนำเทคโนโลยีสารสนเทศมาใช้ในการทำงาน เพื่อให้ทำงานได้อย่างรวดเร็ว มีอาคาร สถานที่ และพื้นที่ใช้สอยเพียงพอ และเหมาะสมกับการใช้งาน และมีเจ้าหน้าที่ซึ่งมีใจรักในการให้บริการ สามารถทำงานเป็นทีม ใส่ใจการเรียนรู้ ด้านระบบ ควรมีการเชื่อมโยงข้อมูลในเรื่องเดียวกันมารวมไว้ในเว็บไซต์เดียวกันเพื่อให้ผู้ใช้ได้รับความสะดวกในการสืบค้นข้อมูล เสมือนไปใช้ข้อมูลในห้องสมุด และต้องกำหนดกฏเกณฑ์ ข้อบังคับ หรือแนวทางการปฏิบัติงาน ระหว่างผู้บริหาร และผู้ดำเนินการให้ตรงกัน เพื่อให้การปฏิบัติเป็นระบบเดียวกัน และดำเนินได้อย่างถูกต้อง ด้านลักษณะการจัดการ ควรส่งเสริมให้บุคลากรได้รับความรู้เพิ่มขึ้น เพื่อการพัฒนางาน และการก้าวสู่ตำแหน่งงานที่สูงขึ้น การให้กำลังใจแก่บุคลากร ไม่ควรเลือกที่รักมักที่ชัง หรือเกิดความลำเอียงจากการมีอคติส่วนตัว ต้องให้ความยุติธรรมแก่ผู้ปฏิบัติงานอย่างเต็มใจ ด้านบุคลากร ควรมีบุคลากรวิชาชีพ ประกอบด้วยบรรณารักษ์ และบุคลากรในตำแหน่งอื่นๆ ที่เกี่ยวข้อง ควรมีบุคลากรสนับสนุนวิชาชีพ และอาสาสมัครซึ่งเป็นประชาชนในท้องถิ่น ช่วยดำเนินงานห้องสมุดตามความเหมาะสม ด้านทักษะ บรรณารักษ์และบุคลากรมีทักษะในการให้บริการ มีความรู้ความสามารถในวิชาชีพเป็นอย่างดี รวมทั้งความรู้ในด้านการเป็นผู้นำ ด้านการบริหาร และด้านเทคโนโลยีสารสนเทศ ควรมีความรู้ทางด้านภาษาต่างประเทศอย่างน้อย 1 ภาษา ด้านค่านิยมร่วม ควรมีจิตใจมุ่งบริการ โดยยึดถือความพึงพอใจของผู้ใช้บริการเป็นหลัก มีศัทธาในวิชาชีพ งานบริการผู้ใช้บริการ และต่อหน่วยงานที่ปฏิบัติ สร้างสังคมการอ่าน โดยปลูกฝังความรักการอ่านให้เกิดแก่บุคคลทั่วไป และควรยึดถือในหลักจรรยาบรรณวิชาชีพ
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ชลภัสส์ วงษ์ประเสริฐ
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ศิลปศาสตรมหาบัณฑิต
บรรณารักษศาสตร์และสารสนเทศศาสตร์